wickkiey/tamil-wikipedia-chunked huggingface dataset:
# திருவண்வண்டூர்

## இறைவன், இறைவி

இத்தலத்தின் இறைவன் மேற்கு நோக்கி நின்ற திருக்கோலத்தில் பாம்பனையப்பன், கமலநாதன் என்ற பெயர்களால் அழைக்கப்படுகிறார்.
இறைவி கமலவல்லி நாச்சியார். தீர்த்தம் பம்பை தீர்த்தம். விமானம் வேதாலய விமானம் எனும் அமைப்பைச் சேர்ந்தது.
# திருவண்வண்டூர்

## சிறப்புகள்

மகாபாரதத்தின் படி பஞ்ச பாண்டவர்கள் கேரள தேசத்திற்கு வந்தபோது மிகவும் சிதலமடைந்திருந்த இத்தலத்தை நகுலன் புதுப்பித்து சீர்படுத்தியதால் நகுலனால் உண்டாக்கப்பட்ட தலம் என்றே இப்பகுதியில் வழங்கப்படுகிறது. இத்தலம் வட்டவடிவான கருவறை அமைப்புடன் காணப்படுகிறது. நம்மாழ்வார் 10 பாசுரங்களில் இத்தலத்தினைப் பாடியுள்ளார்.
# பிரசின உபநிடதம்

**பிரச்ன உபநிடதம்** :- ‘பிரச்ன’ எனும் சமற்கிருத சொல்லுக்கு ‘கேள்வி’ என்று பொருள். இவ்வுபநிடதம் அதர்வண வேதத்தைச் சார்ந்தது. அறிவை அடைய விரும்பும் அறுவர் பிப்பிலாத முனிவரை அணுகி ஆறு கேள்விகள் கேட்டனர். எனவே இவ்வுபநிடதத்திற்கு பிரச்ன உபநிடதம் என்று பெயர் வழங்கலாயிற்று. இறையுணர்வில் நிலை பெற்ற ஆறு மாணவர்களான சுகேசன், சத்ய காமன், கார்க்கியன், கௌசல்யன், பார்க்கவன் மற்றும் கபந்தி ஆகியோர், வேள்விக்கான விறகுகளுடன், உலக உற்பத்தி, மனிதனை இயக்கும் சக்திகள், பிராணன் எவ்வாறு செயல்படுகிறது, ஓங்கார தியானம், ஆன்மா எங்குள்ளது என்பது பற்றி பிப்பிலாத முனிவரை அணுகி கேட்ட கேள்விகளால், இவ்வுபநிடதம் ஆறு அத்தியாயங்களாக உள்ளது. இவ்வுபநிடதம் பிரம்ம(ஆத்மவித்யா) மற்றும் ஓங்கார தியானத்தைப் பற்றியும் விரிவாக கூறுகிறது.
# பிரசின உபநிடதம்

## இவ்வுபநிடத சாந்தி மந்திரமும் விளக்கமும்

அதர்வண வேதத்தில் இந்த உபநிடதம் இருப்பதால், அதர்வண வேதத்தின் சாந்தி மந்திரமே இவ்வுபநிடதத்திற்கும் பொருந்துகிறது. “பத்ரம் கர்ணேபி: ச்ருணுயாம தேவா:|..........எனத் தொடங்கும், சாந்தி மந்திரத்தின் பொருள், தேவர்களே, செவிகளால் நல்லதைக் கேட்போமாக, கண்களால் நல்லதைப் பார்ப்போமாக, உறுதியான உறுப்புக்களுடன் வேதங்களால் உங்களை நாங்கள் புகழ்ந்து கொண்டு எவ்வளவு ஆயுள் எங்களுக்கு வழங்கப்பட்டுள்ளதோ அதை அனுபவிப்போமாக. ஓங்கிய புகழையடைந்த இந்திரன் எங்களுக்கு நன்மையை அருளட்டும். அனைத்தையும் அறிகின்ற சூர்ய தேவர் எங்களுக்கு நன்மையை அருளட்டும். தடையின்றிச் செல்லும் கருடதேவர் எங்களுக்கு நன்மையை அருளட்டும். பேரறிவுடைய பிரகசுபதி எங்களுக்கு நன்மையை அருளட்டும். ஓம் சாந்தி சாந்தி சாந்தி. (இங்கு சாந்தி என்ற சொல்லிற்கு தடைகள் நீங்கட்டும் என்று பொருள். இயற்கை, சூழ்நிலை, உடல் முதலிய மூன்று இடங்களிருந்து நமக்கு வரும் தடைகள் அமைதி அடைய வேண்டும். அதாவது நீங்கவேண்டும் என்று மும்முறை கூறப்படுகிறது).
# பிரசின உபநிடதம்

## ஆதார நூல்கள்

- http://www.sacred-texts.com/hin/sbe15/sbe15008.htm
# பைங்குடில் வளிமம்

**பைங்குடில் வளிமங்கள்** அல்லது **பைங்குடில் வாயுக்கள்** (*Greenhouse gas*) என்பவை வளிமண்டலத்தில் உள்ள வெப்பக்கதிர்வீச்சைக் கொடுக்கும் அகச்சிவப்புக் கதிரை உறிஞ்சி, பின் வெளிவிடும் தன்மை கொண்ட வளிமங்களாகும். இவ்வாறு அவை வெப்பத்தை வெளியேற்றும்போது ஏற்படும் விளைவே பைங்குடில் விளைவு க்கான அடிப்படைக் காரணமாகும். பூமியின் வளிமண்டலத்தில் உள்ள முக்கியமான பைங்குடில் வளிமங்கள் நீராவி, காபனீரொக்சைட்டு, மீத்தேன், நைட்ரஸ் ஆக்சைடு, ஓசோன், மற்றும் க்ளோரோஃப்ளூரோகார்பன்கள் ஆகியவையாகும். நம்முடைய சூரிய மண்டலத்தில், வெள்ளி, செவ்வாய் மற்றும் டைடன் (:en:Titan)ஆகியவற்றின் வளிமண்டலங்களிலும் பைங்குடில் விளைவுகளுக்குக் காரணமான வாயுக்கள் உள்ளன. பைங்குடில் வளிமங்கள் புவி வெப்பத்தை அதிகமாக பாதிக்கிறது. அவை இல்லாமலிருந்தால், புவியின் மேற்பரப்பு வெப்பநிலை இப்போது உள்ளதைவிட சராசரி 33°செ (59°பா) குறைவாக இருக்கும். தற்போதைய மேற்பரப்பு சராசரி வெப்பநிலை ஏறக்குறைய 14 °செ (57 °பா) ஆகும்  
தொழில் புரட்சி தோன்றியதிலிருந்து தொல்படிவ எரிபொருட்கள் எரிக்கப்படுவதால் வளிமண்டலத்தில் உள்ள காபனீரொக்சைட்டின் அளவு கணிசமாக அதிகரித்துள்ளது. வளிமண்டலத்திலுள்ள காபனீரொக்சைட்டின் பெரும்பகுதி கார்பன் சுழற்சியின் மூலம் பயன்படுத்தப்பட்டாலும் கூட, வளிமண்டலத்தில் 40% காபனீரொக்சைட்டு செறிவு அதிகரித்துள்ளது.
# பைங்குடில் வளிமம்

## புவி வளிமண்டலத்தில் இருக்கும் வளிமங்கள்

### பைங்குடில் வளிமங்கள்

வெவ்வேறு அலைநீளத்தில் உறிஞ்சப்படுவதும், சிதறப்படுவதும் இந்தப் படத்தில் காட்டப்பட்டுள்ளது. காபனீரொக்சைட்டின் மிக அதிகளவிலான உறிஞ்சல் நடைபெற்ற பட்டை அகச்சிவப்புக் கதிராக உள்ளதைக் காணலாம்.]]
பைங்குடில் வளிமங்கள் வளிமண்டலத்தில் உள்ள கண்ணுக்குப் புலப்படும் ஒளி அலைகளையன்றி, அதிர்வெண் கூடிய வெப்பக்கதிர்வீச்சைக் கொடுக்கும் அகச்சிவப்புக் கதிரை உறிஞ்சி, பின் வெளிவிடும் தன்மை கொண்ட வளிமங்களாகும். மனிதத் தொழிற்பாட்டால் ஒரு வளிம வெளியேற்றம் அதிகரிக்கும்போது, வளிமண்டலத்தில் குறிப்பிட்ட வளிமத்தின் செறிவும் அதிகரிக்கும்.  
சில பைங்குடில் விளைவைத் தரக்கூடிய வளிமங்கள் இந்தப் பட்டியலில் குறிப்பிடப்படுவதில்லை. எடுத்துக்காட்டாக :en:nitrogen trifluoride மிக உயர்ந்த புவி சூடாதலுக்கான தன்மையைக் கொண்டிருந்தாலும், மிகச் சிறிய அளவிலேயே வளி மண்டலத்தில் இருப்பதனால், அத் பட்டியலில் இணைக்கப்படவில்லை.
# பைங்குடில் வளிமம்

## புவி வளிமண்டலத்தில் இருக்கும் வளிமங்கள்

### பைங்குடில் விளைவற்ற வளிமங்கள்

வளிமண்டலத்தில் அதிகமாக உள்ள நைட்ரசன் (N<sub>2</sub>), ஆக்சிசன் (O<sub>2</sub>), ஆர்கான் (Ar), போன்ற வளிமங்கள் வேறு பல இயற்பியல், வேதியியல் தாக்கங்களில் பங்கெடுத்தாலும், பைங்குடில் விளைவைக் கொடுப்பதில்லையாதலால், அவை பங்குடில் வளிமங்களில் அடங்காதவையாகும். இது ஏனெனில், N<sub>2</sub> மற்றும் O<sub>2</sub> போன்ற ஒரே தனிமத்தின் இரு அணுக்களைக் கொண்டுள்ள மூலக்கூறுகள் மற்றும் ஆர்கான் போன்ற ஓரணு மூலக்கூறுகள் அதிரும்போது அவற்றின் இருமுனையியில் எவ்வித மாற்றமும் அடையாததால் கிட்டத்தட்ட முழுவதுமாக அகச்சிவப்பு ஒளியால் பாதிக்கப்படாததே காரணமாகும். இவை அகச்சிவப்புக் கதிரினால் எந்த மாற்றங்களுக்கும் உட்படாமல் இருப்பவையாகும்.  
கார்பன் மோனாக்சைடு (CO), Hydrogen chloride (HCl) போன்றவை ஓரளவு அகச்சிவப்புக் கதிரை உறிஞ்சினாலும், இவற்றின் வினைதிறன் மற்றும் கரையுந்திறனால், வளிமண்டலத்தில் மிகக் குறுகிய காலம் மட்டுமே இருக்கும். இதனால் இவையும் பைங்குடில் வளிமங்களினுள் சேர்த்துக் கொள்ளப்படவில்லை. இருந்தாலும், CO வானது வேறு வகையில் புவி சூடாதலில் பங்கெடுக்கின்றது.
# பைங்குடில் வளிமம்

## புவி வளிமண்டலத்தில் இருக்கும் வளிமங்கள்

### மறைமுகமான கதிர்வீச்சு விளைவுகள்

சில வளிமங்கள் பைங்குடில் விளைவை நேரடியாகக் கொடுக்கா விட்டாலும், மறைமுகமாக அந்த விளைவைக் கொடுக்கின்றன.
- பைங்குடில் வளிமம் அல்லாதவற்றிலிருந்து உருவாகும் ஒரு வளிமம் பைங்குடில் வளிமமாக இருக்கலாம். எடுத்துக்காட்டாக கார்பனோரொக்சைட்டு ஒடுக்க-ஏற்ற வேதிவினைகள்க்குட்பட்டு CO<sub>2</sub>ஐ உருவாக்கும். மீத்தேன் ஒடுக்க-ஏற்ற வேதிவினைக்குட்படும்போது, ஓசோன் உருவாகும்.
- பைங்குடில் வளிமத்தின் சில வினையாற்றல்களால், பைங்குடில் வளிமங்களின் செறிவில் மாற்றமேற்படலாம்.
- மீத்தேன், கார்பனோரொக்சைட்டு என்பன வளிமண்டலத்திலுள்ள OH உடன் தாக்கமுற்று அதன் செறிவைக் குறைக்கும். இதனால் வளிமண்டலத்தில் மீத்தேனின் செறிவு அதிகரிக்கும். இவற்றின் தாக்கத்தால் நீராவியும் அதிகரிக்கும். இவ்வாறான தாக்கத்தால், CO<sub>2</sub> ஐவிட CO வின் புவி சூடாதல் மீதான தாக்கம் 3 மடங்காக இருப்பதாக அறியப்படுகின்றது.
# பைங்குடில் வளிமம்

## புவி வளிமண்டலத்தில் இருக்கும் வளிமங்கள்

### பைங்குடில் விளைவில் முகிலின் பங்களிப்பு

பைங்குடில் வளிமம் இல்லாதிருப்பினும், முகில் அகச்சிவப்புக் கதிரை உறிஞ்சுவதால், கதிர்வீச்சு இயல்புகளைக் கொண்டிருந்து, பைங்குடில் விளைவில் குறிப்பிடத்தக்க தாக்கத்தைக் கொடுக்கின்றது. முகில்கள் வளிமண்டலத்தில் தொங்கிக் கொண்டிருக்கும் நீர்த் துளிகள் அல்லது பனிப்படிகங்களேயாகும்.
# பைங்குடில் வளிமம்

## நீராவியின் பங்கு

### சமீபகால மாறுதல் மற்றும் உமிழ்வு வீதங்கள்

2000ஆம் ஆண்டிலிருந்து, CO<sub>2</sub> உமிழ்வின் அதிவேக அதிகரிப்பு 1990ஆம் ஆண்டுகளிலிருந்த ஆண்டுக்கு 1.1% என்பதிலிருந்து ஆண்டுக்கு 3%க்கும் அதிகமாக உயர்ந்ததற்கான காரணம், வளரும் மற்றும் வளர்ந்த நாடுகள் கார்பன் செறிவில் போதிய கவனம் செலுத்தாதேயாகும். மனிதச்செயலாலான ஒட்டுமொத்த CO<sub>2</sub>ல் 3/4 பங்குக்கு இப்போதும் வளர்ந்த நாடுகள் காரணமாகின்றன.  
சக்தி திறனில் ஏற்பட்டுள்ள நிலையான வளர்ச்சியின் காரணமாகவும், அதிவேக மின்சாரப் பயன்பாடு காரணமாகவும், நேரிடையாக தொழிற்சாலையிலிருந்து பெறப்படும் உமிழ்வுகள் குறைந்துள்ளது. மின்சார உற்பத்தி சார்ந்த மறைமுக உமிழ்வுகளை கணக்கில் கொண்டால் ஐரோப்பவில் தொழிற்சாலையிலிருந்து பெறப்படும் உமிழ்வுகள் 1994ஆம் ஆண்டிலிருந்து ஏறக்குறைய நிலையானதாக உள்ளது.
# பைங்குடில் வளிமம்

## நீராவியின் பங்கு

### சமீபகால மாறுதல் மற்றும் உமிழ்வு வீதங்கள்

#### ஆசியா

சீனா முன்னோடியாக உள்ள ஆசிய பொருளாதாரத்தில் தொழில் வளர்ச்சியின் ஒரு அறிகுறியாக விளங்கும் வளிமண்டலத்தின் CO<sub>2</sub>ன் அளவு அதிகரித்துக்கொண்டே உள்ளது. பின்தங்கிய உள் மாநிலங்களில் பழைய முறையிலான சக்தி ஆலைகளை வேகவேகமாக கட்டப்பட்டதன் காரணமாக, 2000–2010 ஆம் ஆண்டுக்கு இடைப்பட்ட காலத்தில் சீனாவில் கார்பனீரொக்சைட்டின் உமிழ்வுகள் 600 மெ.ட.. அளவில், பெருமளவில் அதிகரிக்கும் என எதிர்பார்க்கப்படுகிறது.  
*இதனையும் பார்க்க:* :en:Asian brown cloud
# பைங்குடில் வளிமம்

## நீராவியின் பங்கு

### சமீபகால மாறுதல் மற்றும் உமிழ்வு வீதங்கள்

#### ஐக்கிய அரசு

ஐக்கிய இராச்சியம் கார்பனீரொக்சைட்டு உமிழ்வுகளை 2010ஆம் ஆண்டில், 1990ஆம் ஆண்டில் இருந்ததைவிட 20% குறைப்பதாக இலக்கு வைத்தது. ஆனால் அந்நாட்டின் புள்ளிவிபரப்படி அந்த இலக்கிலிருந்து ஏறக்குறைய 4% குறையும் எனத் தெரிகிறது.
# பைங்குடில் வளிமம்

## நீராவியின் பங்கு

### சமீபகால மாறுதல் மற்றும் உமிழ்வு வீதங்கள்

#### அமெரிக்க ஐக்கிய நாடுகள்

அமெரிக்க ஐக்கிய நாடுகள் 1990ஆம் ஆண்டைவிட 2005ஆம் ஆண்டில் 16.3%அதிக அளவு பைங்குடில் வளிமங்களை உமிழச்செய்தது. நெதர்லாந்து சுற்றுச்சூழல் மதிப்பீட்டு ஏஜென்சியின் ஆரம்பகால மதிப்பீட்டின்படி, மதிப்பிடப்பட்ட ஆண்டு உற்பத்தி 6200 மெகாடன்கள் என்ற அளவில் 2006ஆம் ஆண்டு முதல் CO<sub>2</sub> உமிழ்வுகளை மிக அதிக அளவில் உற்பத்தி செய்யும் நாடாக சீனா உள்ளது. 5,800 மெகாடன்கள் என்ற அளவில் சீனாவுக்கு அடுத்ததாக அமெரிக்க ஐக்கிய நாடுகள் வருகிறது.  
அமெரிக்க ஐக்கிய நாடுகளில் CO<sub>2</sub> உமிழ்வுகள் 2006ஆம் ஆண்டில் 1.4% குறைந்த அதே வேளையில், 2005ஆம் ஆண்டுடன் ஒப்பிடும்போது, சீனாவின் தொல்பொருள் CO<sub>2</sub> உமிழ்வுகள் 2006ஆம் ஆண்டில் 8.7% அதிகரித்தது. அதன் மதிப்பீடு நிச்சயமற்ற அளவிலான CO<sub>2</sub> சில மூலாதாரங்களை உள்ளடக்கியதல்ல என அந்த ஏஜென்சி குறிப்பிடுகிறது. இப்புள்ளிவிவரங்கள், வான்வழிப் போக்குவரத்து சார்ந்த புள்ளிவிவரங்கள் சேராத தேசிய CO<sub>2</sub> புள்ளிவிவரங்களைச் சார்ந்துள்ளன. பூமியின் வளிமண்டலத்தில் உள்ள CO<sub>2</sub>ஐ ஒப்பிடும்போது இந்த டன்னேஜ்கள் குறைவாகும், அவை குறிப்பிடும் அளவுக்கு முன் தொழிற்கால அளவைவிட அதிகமாகும்.  
*இதனையும் பார்க்க:* :en:Climate change in the United States
# பைங்குடில் வளிமம்

## நீராவியின் பங்கு

### பல்வேறு எரிபொருள்களின் CO<sub>2</sub> உமிழ்வு ஒப்பீடு

**பவுண்டுகள் கணக்கில் <td>பல்வேறு எரிபொருள்களில் உமிழப்பட்ட கார்பன் டைஆக்சைடு மில்லியனுக்கு ப்ரிட்டிஷ் வெப்ப அலகுகள்[106] </td>**  
| இயற்கை எரிவாயு | 117 | 50.30 |  |
| --- | --- | --- | --- |
| திரவ பெட்ரோலிய வாயு | 139 | 59.76 |  |
| ப்ரோபேன் | 139 | 59.76 |  |
| வான்வழிப்போக்குவரத்து கேஸோலின் | 153 | 65.78 |  |
| தானியங்கிவாகன கேஸோலின் | 156 | 67.07 |  |
| கெரொசின் (மண்ணெண்ணெய்) | 159 | 68.36 |  |
| எரிசக்தி எண்ணெய் | 161 | 69.22 |  |
| டயர்கள்/டயர் மூலம் பெறப்படும் எரிபொருள் | 189 | 81.26 |  |
| மரக்கட்டை மற்றும் மரக்கழிவு | 195 | 83.83 |  |
| நிலக்கரி (பைட்யுமினஸ்)) | 205 | 88.13 |  |
| நிலக்கரி (ஸப்பைட்யுமினஸ்) | 213 | 91.57 |  |
| நிலக்கரி (லிக்னைட்) | 215 | 92.43 |  |
| பெட்ரோலியம் கோக் | 225 | 96.73 |  |
| நிலக்கரி (ஆந்த்ராசைட்) | 227 | 97.59 | } |
# பைங்குடில் வளிமம்

## வளிமண்டலத்திலிருந்தும் புவி வெப்பமாதலிலிருந்தும் நீக்குதல்

### இயற்கை முறைகள்

பைங்குடில் வாயுக்கள் பல்வேறு முறைகளில் வளிமண்டலத்திலிருந்து நீக்கப்படலாம்;
- ஒரு இயல்பியல் மாற்றத்தின் விளைவாக (சுருக்குதலும் வீழ்படிதலும் வளிமண்டலத்திலிருந்து நீராவியை நீக்குகிறது)  
- வளிமண்டலத்திற்குள் ஏற்படும் இரசாயன மாற்றங்களின் விளைவாக. எடுத்துக்காட்டாக, மீதேன் இயற்கையில் உள்ள ஹைட்ராக்சைல் ரேடிகல், OH**·** மாற்றங்கள் மூலமாகஆக்சிஜனோடு சேர்க்கப்பட்டு தரம் குறைக்கப்படுகிறது, மேலும் மீதேன் ஆக்சிஜனோடு சேர்வதால் ஏற்படும் நீராவி ( மீதேனின் புவி வெப்பமயமாதலில்) சேர்க்கப்படுவதில்லை. வளிமண்டல தூசுப்படலத்தில் நிகழும் திரவ மற்றும் திட நிலைப் பொருள்களின் இரசாயன நிகழ்வுகள் மற்ற இரசாயன மாற்றங்களில் அடங்கும்.
- கிரகத்தின் வளிமண்டலம் மற்றும் மற்ற விஷயங்களுக்கும் இடையில் நிகழும் ஒரு இயல்பியல் மாற்றத்தின் விளைவாக. வளிமண்டல வாயுக்கள் கடலில் கலப்பது என்பது ஒரு உதாரணம் ஆகும்.
- கிரகத்தின் வளிமண்டலம் மற்றும் மற்ற விஷயங்களுக்கும் இடையில் இடைமுகப்பில் நிகழும் ஒரு இரசாயன மாற்றத்தின் விளைவாக. தாவரங்களின் ஒளிச்சேர்க்கையால் குறைக்கப்படுகின்றதும், மற்றும் கடலில் கரைந்தபிறகு கார்பானிக் அமிலம் மற்றும் பைகார்பனேட் மற்றும் கார்பனேட் அயான்கள் ஆகியவற்றை உருவாக்க மாற்றங்களில் செயல்படுவதற்குமான நிகழ்வுகளுக்கு இது ஒரு சான்றாகும் (கடல் அமிலமாதல் என்பதை பார்க்கவும்).
- ஒரு ஒளி வேதிம மாற்றத்தின் விளைவாக. ஓசோன் மீது தீய விளைவினை ஏற்படுத்தும் Cl**·** மற்றும் F**·** ஆகியவற்றை கட்டுப்பாடற்ற ரேடிகல்களாக மீ வளி மண்டலத்தில் வெளிவிடுகின்ற UV(அல்ட்ரா வைலட்) ஒளியால் ஹாலோகார்பன்கள் தொடர்பின்மையாகிறது. (ஹாலோகார்பன்கள் பொதுவாக வேதிமாற்றங்களால் வளிமண்டலத்தில் மறைந்து போகாத அளவுக்கு நிலைப்புத்தன்மை பெற்றது)
# பைங்குடில் வளிமம்

## வளிமண்டலத்திலிருந்தும் புவி வெப்பமாதலிலிருந்தும் நீக்குதல்

### வளிமண்டல ஆயுள்

ஒன்பது நாட்கள் தங்கக்கூடிய நீராவிமட்டுமல்லாது, பெரும்பாலான பைங்குடில் வாயுக்கள் நன்கு கலக்கப்படுகின்றன, வளிமண்டலத்திலிருந்து பிரிந்து செல்ல பல ஆண்டுகாலத்தை எடுத்துக்கொள்கின்றன. பைங்குடில் வாயுக்கள் வளிமண்டலத்திலிருந்து பிரிந்து செல்ல எவ்வளவு காலம் எடுத்துக்கொள்ளும் என்பதை மிகச்சரியாகத் தெரிந்துகொள்வது சுலபமானதல்ல என்றாலும், முக்கியமான பைங்குடில் வாயுக்களுக்கன கால மதிப்பீடுகள் உள்ளன.
ஜேகப் (1999)[112], எக்ஸ் எனும் ஒரு வளிமண்டல உயிரியின் வாழ்நாளை, ஒருபெட்டி வடிவில், எக்ஸின் ஒரு மூலக்கூறு பெட்டியில் தங்கும் சராசரி நேரமாக வரையறுக்கிறார்.  
கணிதவாயிலாக, பெட்டியிலிருந்து எக்ஸ் பாய்தலின் கூட்டுத்தொகையாக உள்ள, பெட்டியில் உள்ள எக்ஸின் பொருள்திணிவு m (கிகி.ல்)க்கும் அது நீங்கும் வேகத்திற்கும் உள்ள விகிதமாக, வறையறுக்கப்படலாம்  
(<math>F_{out}</math>),
Xன் இரசாயன இழப்பு
L !!
மற்றும் X ன் படிதல்
D !!
(அனைத்தும் கிகி/வினாடி):(அனைத்தும் கிகி/வினாடி):
<math>\tau = \frac{m}{F_{out}+L+D}</math>  
எனவே வளிமண்டலத்தில் ஒருவகை உயிரிகளின், சுற்றுச்சூழலில் அதன் செறிவினை அதிகரிக்கும், வாழ்நாள் சமநிலையைத் திரும்ப ஏற்படுத்தத் தேவையான கால அளவை அளவிடுகிறது. மண், சமுத்திரங்கள் மற்றும் வேறு தண்ணீர், அல்லது தாவரங்கள் மற்றும் வேறு உயிரினங்கள் போன்ற உறிஞ்சு பொருள்களில், அதிகமாக உள்ளதை பின்னணிச் செறிவாகக் குறைக்கும், தனிப்பட்ட அணுக்கள் அல்லது மூலக்கூறுகள் இழக்கப்படலாம் அல்லது வீழ்படிவாகலாம். இதை அடைவதற்கு எடுத்துக்கொள்ளப்படும் சராசரி நேரம் வாழ்நாள் சராசரி எனப்படும். ஒன்றின் வளிமண்டல வாழ்நாள் பெரும்பாலும் ஒரு சில ஆண்டுகளாக தவறுதலாகக் குறிப்பிடப்படுகிறது, ஏனெனில் அது எந்தவொரு மூலக்கூறும், சமுத்திரம், ஒளிச்சேர்க்கை, அல்லது வேறு முறைகளில் கலந்து பிரிக்கப்படுவதற்கு முன்பாக வளிமண்டலத்தில் தங்குவதற்கு எடுத்துக்கொள்ளும் நேரம் என்பதாலாகும். . இருப்பினும், மற்ற தேக்கிகளிலிருந்து வளிமண்டலத்துக்கு சமநிலைப் படுத்துவதை இது கருத்தில் கொள்வதில்லை. அது, வெறும் நீக்குதல் முறைகளால் மட்டுமல்லாது வளிமண்டல வாழ்நாளை நிர்ணயிக்கும் *எல்லா ஆதாரங்கள் மற்றும் மூழ்கடிக்கும் பொருள்களால்* ஏற்படும் பல்வேறு பைங்குடில் வாயுக்களின் நிகர செறிவு மாற்றங்களாகும்.
# பைங்குடில் வளிமம்

## வளிமண்டலத்திலிருந்தும் புவி வெப்பமாதலிலிருந்தும் நீக்குதல்

### புவி வெப்பமயமாதல் திறன்

புவி வெப்பமயமாதல் திறன் (GWP) ஒரு பைங்குடில் வாயுவாக மூலக்கூற்றின் திறன், அதனுடைய வளிமண்டல வாழ்நாள் ஆகிய இரண்டையும் சார்ந்துள்ளது. புவி வெப்பமயமாதல் திறன் (GWP) அதே **பொருள்திணிவு** ள்ள ஒன்றோடு ஒப்பிடப்பட்டு அளக்கப்பட்டு ஒரு குறிப்பிட்ட கால அளவுக்கு மதிப்பீடு செய்யப்படுகிறது. இவ்வாறாக, ஒரு வாயு குறைந்த கால அளவில் (20 ஆண்டுகள் என வைத்துக்கொள்வோம்) ஆனால் குறைந்த கால வாழ்நாளையேக்கொண்டு அதிக புவி வெப்பமயமாதல் திறனை (GWP) பெற்றிருந்தால், அவ்வாயு 20 ஆண்டு கால அளவில் அதிக அளவு புவி வெப்பமயமாதலையும், ஆனால் 100 ஆண்டு கால அளவில் குறைந்த அளவு புவி வெப்பமயமாதல் திறனையும் பெற்றிருக்கும். எதிர்மாறாக, ஒரு மூலக்கூறு CO<sub>2</sub>ஐ விட அதிக சுற்றுச்சூழல் வாழ்நாளைப் பெற்றிருப்பின் அதன் GWP, கணக்கில் கொள்ளப்படும் கால அளவோடு அதிகரிக்கும்.  
பல பைங்குடில் வாயுக்களின் சுற்றுச்சூழல் வாழ்நாள் மற்றும் புவி வெப்பமயமாதல் திறன் (GWP) ஆகியவற்றின் உதாரணங்களில் கீழ்வருவன அடங்கும்:
- **கார்பன் டைஆக்சைடு** மாறக்கூடிய வளிமண்டல வாழ்நாளைக் கொண்டுள்ளது, அதைச் சரியாகக் குறிப்பிட்டுச் சொல்லமுடியாது. சமீபகால ஆய்வு, தொல்பொருள் எரிபொருள்களை எரிப்பதன் மூலம் அதிக அளவு வளிமண்டல உள்ளீட்டிலிருந்து பெறப்படுதல் பல பத்தாயிரம் ஆண்டுகளின் சக்திவாய்ந்த வாழ்நாளைக் கொடுக்கும், என குறிப்பிடுகிறது. கார்பன் டைஆக்சைடு எல்லா காலத்திலும் 1ஐ GWPஆகக் கொண்டுள்ளது என வறையறுக்கப்பட்டுள்ளது.
- **மீதேன்** 12 ± 3 ஆண்டுகள் சுற்றுச்சூழல் வாழ்நாளையும் 20 ஆண்டுகளாக 72ஐ, 100 ஆண்டுகளாக 25ஐ, 500 ஆண்டுகளாக 7.6ஐ GWPஆகவும் கொண்டுள்ளது. மீதேன் சுற்றுச்சூழலின் இரசாயன மாற்றங்களின் வாயிலாக தண்ணீராகவும் CO<sub>2</sub> ஆகவும் குறைக்கப்படுவதால் நீண்ட காலஅளவில் புவி வெப்பமயமாதல் திறன் (GWP) குறைகிறது.
- **நைட்ரஸ் ஆக்சைடு** 114 ஆண்டுகள் வளிமண்டல வாழ்நாளையும், 20ஆண்டுகளில் 289, 100ஆண்டுகளில் 298 மற்றும் 500 ஆண்டுகளில் 153 புவி வெப்பமயமாதல் திறன் (GWP) பெற்றுள்ளது.
- **CFC-12** 100 ஆண்டுகள் வளிமண்டல வாழ்நாளையும், 20ஆண்டுகளில் 11000, 100ஆண்டுகளில் 10900 மற்றும் 500 ஆண்டுகளில் 5200 புவி வெப்பமயமாதல் திறன் (GWP) பெற்றுள்ளது.
- **HCFC-22** 12 ஆண்டுகள் வளிமண்டல வாழ்நாளையும், 20ஆண்டுகளில் 5160, 100ஆண்டுகளில் 1810 மற்றும் 500 ஆண்டுகளில் 549 புவி வெப்பமயமாதல் திறன் (GWP) பெற்றுள்ளது.
- **டெட்ராஃப்ளூரோமீதேன்** 50,000 ஆண்டுகள் வளிமண்டல வாழ்நாளையும், 20ஆண்டுகளில் 5210, 100ஆண்டுகளில் 7390 மற்றும் 500 ஆண்டுகளில் 11200 புவி வெப்பமயமாதல் திறன் (GWP) பெற்றுள்ளது.
- **ஹெக்ஸாஃப்ளூரோஈதேன்** 10,000 ஆண்டுகள் வளிமண்டல வாழ்நாளையும், 20ஆண்டுகளில் 8630, 100ஆண்டுகளில் 12200 மற்றும் 500 ஆண்டுகளில் 18200 புவி வெப்பமயமாதல் திறன் (GWP) பெற்றுள்ளது.
- **ஸல்ஃபர் ஹெக்ஸாஃப்ளோரைட்** 3,200 ஆண்டுகள் வளிமண்டல வாழ்நாளையும், 20ஆண்டுகளில் 16300, 100ஆண்டுகளில் 22800 மற்றும் 500 ஆண்டுகளில் 32600 புவி வெப்பமயமாதல் திறன் (GWP) பெற்றுள்ளது.
- **நைட்ரஜன் ட்ரைஃப்ளோரைட்** 740 ஆண்டுகள் வளிமண்டல வாழ்நாளையும், 20ஆண்டுகளில் 12300, 100ஆண்டுகளில் 17200 மற்றும் 500 ஆண்டுகளில் 20700 புவி வெப்பமயமாதல் திறன் (GWP) பெற்றுள்ளது.  
CFC-12ன் உபயோகம் (சில அத்தியாவசியப் பயன்பாடுகள் தவிர), அதனுடைய ஓசோன் குறைதல் பண்புகள் காரணமாக, இல்லாமல் போய்விட்டது. குறைந்த செயலாற்றல் உடைய HCFC-கூட்டுப்பொருள்கள் இல்லாமல் போனது 2030ஆம் ஆண்டில் நிறைவு செய்யப்படும்.
# பைங்குடில் வளிமம்

## வளிமண்டலத்திலிருந்தும் புவி வெப்பமாதலிலிருந்தும் நீக்குதல்

### வான் வழியாக நடைபெறும் பின்னம்

வான் வழியாக நடைபெறும் பின்னம்(AF) என்பது (எ.கா. ) ஒருகுறிப்பிட்ட காலத்திற்குப்பின் வளிமண்டலத்தில் தங்கியிருக்கும் ஒரு உமிழ்வின் விகிதம் ஆகும்.
கேனடெல்(2007)
# பைங்குடில் வளிமம்

## வளிமண்டலத்திலிருந்தும் புவி வெப்பமாதலிலிருந்தும் நீக்குதல்

### எதிர்மறை உமிழ்வுகள்

*கார்பனைப் பிடித்து தேக்கிவைத்துள்ள உயிர்சக்தி, கார்பன் டைஆக்சைடு காற்றை பிடித்து வைத்தல், புவிபொறியியல் மற்றும் பைங்குடில் வாயு குறைதீர்த்தல் ஆகியவற்றைப் பார்க்கவும். *
**  
பைங்குடில் வாயுக்களின் எதிர்மறை உமிழ்வுகளை உற்பத்தி செய்யும் எண்ணற்ற தொழில்நுட்பங்கள் உள்ளன. சுற்றுச்சூழலிலிருந்து கார்பன் டைஆக்சைடைப் பிரித்தெடுப்பனவற்றில் பரவலாகப் பகுத்தறியப்படுவது, நில அமைப்புகள் சார்ந்த கார்பனைப் பிடித்து தேக்கிவைத்துள்ள உயிர்சக்தி மற்றும் கார்பன் டைஆக்சைடு காற்றை பிடித்து வைத்தல் , அதன் விளைவாக நீண்டகாலம் வாழும் வாயுக்களைவிட அது விண்வெளியில் அதிக மாறுதல்களுக்கு உட்பட்டுள்ளது.  
மற்றொரு முக்கியமான மறைமுக விளைவைக் கொண்டுள்ளது நேரிடையான கதிர்வீச்சு விளைவோடு ஓசோன் உருவாக்கலுக்கும் காரணமான மீதேன் ஆகும். இதன் விளைவாக மீதேனால் ஏற்படும் சீதோஷ்ணநிலை மாற்றம் முன்பு மதிப்பிட்டதைவிட குறந்தபட்சம் இரண்டு மடங்காகியுள்ளது என ஷிண்டெல் *எட் அல்.* (2005) வாதிடுகிறார்.
# அரதைப்பெரும்பாழி

**திரு அரதைப் பெரும்பாழி** அல்லது **அரித்துவார மங்கலம்** என்பது இந்தியாவின் தஞ்சாவூர் மாவட்டத்தில் காணப்படும் கோயில்களில் ஒன்றாகும். இது ஒரு சிவன் கோயிலாகும். இக்கோயிலின் இறைவன் பாதாளேசுவரர் ஆவார். இக்கோயிலின் இறைவி அலங்கார நாயகி ஆவார்.
# அரதைப்பெரும்பாழி

## அமைவிடம்

கும்பகோணம்-அம்மாபேட்டை சாலை வழியில் உள்ள திரு அவளிவநல்லூர் என்ற மற்றொரு பாடல் பெற்ற சிவத்தலத்தில் இருந்து கிழக்கே 2 கி.மீ. தொலைவில் இத்தலம் இருக்கிறது.
# வலைவாசல்:வரலாறு/செய்திகள்/விக்கிசெய்திகள்

- ஏப்ரல் 25, 2013: சிரியாவின் அலிப்போ நகரின் பழங்காலப் பள்ளிவாசலின் மினாரெட் அழிப்பு.
- ஏப்ரல் 10, 2013: 17ம் நூற்றாண்டின் சீனத் தாமரைக் கிண்ணம் 9 மில்லியன் டாலருக்கு ஏலத்தில் விற்பனை.
- பெப்ரவரி 25, 2013: இந்தியப் பெருங்கடலின் கீழ் பண்டைய கண்டம் ஒன்றின் சிதறல்கள் இருப்பதாக ஆய்வுகள் தெரிவிப்பு.
- சனவரி 15, 2013: ஆத்திரேலியாவில் 4,000 ஆண்டுகளுக்கு முன்னர் இந்தியர் குடியேற்றம், ஆய்வுகள் தெரிவிப்பு.
- டிசம்பர் 10, 2012: ஐரோப்பிய உரோமா மக்கள் இந்திய தலித்துகளின் சந்ததிகள் என ஆய்வுகள் தெரிவிப்பு.
# திருவித்துவக்கோடு

**திருவித்துவக்கோடு** (*Thirumittakode Anchumoorthi Temple*) என்பது 108 வைணவத் திருத்தலங்களில் ஒன்றாகும். குலசேகராழ்வாரால் பாடல் பெற்ற இத்தலம் கேரளாவில் பாலக்காடு மாவட்டத்தில் உள்ள பட்டாம்பி என்னும் நகருக்கு அருகில் அமைந்துள்ளது. 'திருமிற்றக்கோடு', 'திருவீக்கோடு', 'ஐந்து மூர்த்தி திருக்கோவில்' என்றும் இதனை வழங்குவர்.
# திருவித்துவக்கோடு

## தலவரலாறு

இந்துத் தொன்மங்களின்படி துவாபர யுகத்தில் பஞ்ச பாண்டவர்கள் வனவாச காலத்தில் தென்னிந்தியாவில் பயணம் செய்கையில் இங்குள்ள நீளா நதிக்கரையோரம் ஒரு அழகான இடத்தைக் கண்டனர். அங்கு நிலவிய தெய்வீகம் கலந்த அமைதியைக் கண்டதும் சில காலம் அங்கேயே தங்கி இருக்க எண்ணினர். நாள்வழிபாட்டிற்காக சிலைகளையும், ஆலயத்தையும் நிர்மானித்தனர். முதலில் அர்ஜுனன் மஹாவிஷ்ணுவின் சிலையையும் அதற்கு வடக்கே தருமர் ஒரு சிலையையும் தென்புறத்தில் பீமன் ஒரு சிலையையும் அதற்கு பின்புறம் (தென்புறத்திலே) நகுலனும் சகாதேவனும் ஒரு சிலையையும் நிர்மானித்தனர். அவர்களது வெகு காலத்திற்குப் பின்னால் பாண்டியமன்னன் ஒருவனால் மிகப்பெரிய சுற்றுமதில் கட்டப்பட்டது.  
நெடுங்காலம் 4 மூர்த்திகளால் ஆனதாகவே இக்கோவில் இருந்தது. சுமார் 2000 (1800) ஆண்டுகட்கு முன்பு தென்னாட்டைச் சேர்ந்த
முனிவர் ஒருவர் காசிக்குச் சென்றிருந்தார். அங்கேயே வெகு காலம் தங்கி வாழ்ந்திருந்தார். அவரது அன்னையார் மரணத் தறுவாயில் இருப்பதாக செய்தி வந்ததையடுத்து அவர் திரும்பிவரும்போது அவரது பக்தி ஈடுபாட்டினால் காசி விசுவநாதரும் அம்முனிவரது குடையில் மறைந்து வந்ததாக கூறுவர். வரும் வழியில் இந்தச் சன்னதிக்கு வந்த முனிவர் நீளா நதியில் நீராடச் செல்லும்போது நான்கு மூர்த்திகட்கு முன்புறம் இருந்த ஒரு பலி பீடத்தில் தமது குடையை வைத்துவிட்டுச் சென்றார். திரும்பி வந்து பார்த்தபோது அந்தப் பலி பீடம் நான்காக வெடித்து அவ்வெடிப்பிலிருந்து சுயம்புவாக சிவலிங்கம் ஒன்றும் தோன்றியிருந்ததாம். குடையும் மறைந்துவிட்டது. இவ்விதம் இது ஐந்து மூர்த்தி தலமாயிற்று. தற்போது இந்த சிவலிங்கத்தைச் சுற்றிலும் தனியே ஒரு கோவில் கட்டப்பட்டுவிட்டது.
# திருவித்துவக்கோடு

## இறைவன், இறைவி

இத்தலத்தின் இறைவன் தெற்கு நோக்கி நின்ற திருக்கோலத்தில் காட்சியளிக்கிறார். உய்யவந்த பெருமாள், அபயப்ரதன் என அழைக்கபடுகிறார். இறைவியின் பெயர் வித்துவக்கோட்டு வல்லி, பதமாசனி நாச்சியார். என்பதாகும். இத்தலத்தீர்த்தம் சக்ர தீர்த்தம். விமானம் தத்வ காஞ்சன விமானம் என்ற அமைப்பினைச் சேர்ந்தது.
# திருவித்துவக்கோடு

## சிறப்புகள்

கேரள நாட்டு ஆழ்வாரான குலசேகராழ்வாரால் மட்டும் 10 பாக்களில் பாடல் பெற்றது. திருமாலுக்கும் சிவனுக்கும் இங்கு ஒரே இடத்தில் சன்னதியிருப்பது சிறப்பானதாகும் திருமாலும் சிவனும் இணைந்திருக்கும் கோவில்கள் குறிப்பாக 108 வைணவத் திருத்தலங்களில்10க்கு மேற்பட்ட தலங்கள் உள்ளன. பாண்டவர்களின் வருகைக்கு முன்பே இத்தலம் இருந்ததென்பது ஆய்வாளர்களின் முடிவாகும்.
# திருக்கடித்தானம்

**திருக்கடித்தானம்** அல்லது **திருக்கொடித்தானம்** (*Thrikodithanam Mahavishnu Temple*) என்பது 108 வைணவத் திருத்தலங்களில் ஒன்றாகும். நம்மாழ்வாரால் பாடப்பெற்ற இத்தலம் கேரள மாநிலம் கோட்டயத்திலிருந்து திருவல்லா செல்லும் சாலையில் அமைந்துள்ளது
# திருக்கடித்தானம்

## பெயர்க்காரணம்

கடி என்ற சொல் கடிகை என்ற சொல்லிலிருந்து வந்ததாகும். 108 வைணவத் திருத்தலங்களில் கடி என்ற சொல்லைக்கொண்டு மூன்று தலங்கள் விளங்குகின்றன. அவைகள் திருக்கடிகை என்ற சோளிங்கபுரம், வடநாட்டுப் பகுதிகளுள் ஒன்றான கண்டமென்னும் கடிநகர், திருக்கடித்தானம் ஆகியன. கடிகை பொழுதில், ஒரு நாழிகையில் (நாழிகை என்பது 24 நிமிடம்) தூய்மையான கடுந்தவம் இந்தத் தலங்களில் மேற்கொண்டால் காரிய சித்தியும் வீடுபேறும் கிட்டும் என்பது நம்பிக்கையாகும்.
# கைலாச வாகனம்

**கைலாச வாகனம்** அல்லது **கையிலாச வாகனம்** என்பது திருவிழாக்களின் பொழுது உற்சவ சிவபெருமான் சோமாஸ்கந்த மூர்த்தம் அல்லது உமாமகேஸ்வரர் கோலங்களில் எழுந்தருளும் வாகனங்களில் ஒன்றாகும். இந்த வாகனம் **இராவண வாகனம்** என்றும் அழைக்கப்பெறுகிறது.
# கைலாச வாகனம்

## வகைகள்

இந்த வாகனத்தில் அதிகாரபீட ராவண வாகனம், கைலாசபீட ராவண வாகனம் என்ற இருவகை காணப்படுகிறது.  
பத்து தலைகளுடனும், இருபது கைகளுடனும் சிவ பக்தனான இராவணன் வீணையை மீட்டியபடி இருப்பதாக வடிவமைக்கப்பெறும் வாகனம் அதிகார பீட இராவண வாகனமென்றும், இராவணன் கயிலையை சுமந்து இருப்பது போல வடிவமைக்கப்படும் வாகனம் கைலாசபீட ராவண வாகனம் என்றும் அழைக்கப்பெறுகின்றன.
# கைலாச வாகனம்

## புராண நிகழ்வு

செருக்கோடு கயிலையைத் தூக்கி, அதன்கீழ் நசுங்குண்ட இராவணன், அதிலிருந்து மீள்வதற்காக சிவ தாண்டவ தோத்திரம் பாடி, சிவபெருமானை குளிர்வித்ததாகச் சொல்லப்படுகின்றது. அதனை கேட்டு மகிழ்ந்த சிவபெருமான் சந்திரகாசம் எனும் வாளை இராவணனுக்கு வழங்கினார்.  
இந்த நிகழ்வை திருநாவுக்கரசர் தமது திருக்கயிலாயம் பதிகத்தில்..
:கனகமா வயிர முந்து மாமணிக் கயிலை கண்டும்
:உனகனா யரக்க னோடி யெடுத்தலு முமையா ளஞ்ச
:அனகனாய் நின்ற வீச னூன்றலு மலறி வீழ்ந்தான்
:மனகனா யூன்றி னானேன் மறித்துநோக் கில்லை யன்றே'' என பாடியுள்ளார்.
# கைலாச வாகனம்

## தத்துவம்

இராவணன்- ஆணவமலம் நிறைந்த உயிர்; கயிலாய மலை பிரபஞ்சம்.
இராவணன் தன் ஆணவத்தால் கயிலை மலையைத் தூக்குவதென்பது- ஆணவம் பிரபஞ்சத்தை அறிந்து இன்புற முயல்வதைக் குறிப்பதாக உள்ளது.
சிவபெருமான் தன் கால் கட்டைவிரலால் மலையை அழுத்தியபோது, ஆணவம் அழிந்த இராவணன் சாமகானம் பாடி இறைவன் அருளைப் பெற்றான்.
# கைலாச வாகனம்

## கோயில்களில் உலா நாட்கள்

- திருவண்ணாமலை உண்ணாமுலை அம்மன் உடனுறை அண்ணாமலையார் சிவாலயத்தில் தீபத்திருவிழாவின் ஒன்பதாம் நாள் இரவு சோமாசுகந்தர் அதிகாரபீட இராவண வாகனத்தில் உலா வருகிறார்
- மதுரை மீனாட்சி சுந்தரேசுவரர் கோயிலில் தை மாதத் தெப்பத்திருவிழாவின் மூன்றாம் நாள் கைலாய வாகனத்தில் மீனாட்சி, சுந்தரேசுவர் உலா வருகின்றனர்.
- ஸ்ரீசைலம் பிரம்பராம்பாள் உடனுறை மல்லிகார்ஜுனஸ்வாமி கோயிலில் நவராத்திரிப் பெருவிழாவின் மூன்றாம் நாளில் பிரம்பராம்பாள், மல்லிகார்ஜுனஸ்வாமி இராவண வாகனத்தில் உலா வருகின்றனர்.
- திருப்பெருந்துறை (எ) ஆவுடையார்கோவிலில் யோகாம்பாள் உடனுறை ஆத்மநாத சுவாமி சிவாலயத்தில் மார்கழித் திருவாதிரை உற்சவ நான்காம் திருநாளில் மாணிக்கவாசகப் பெருமான் சிவபெருமான் அலங்காரத்தில் வெள்ளிக் கயிலாய வாகனத்தில் திருவீதியுலா வருகிறார்.
- கன்னியாகுமாரி(சுசீந்திரம்)மார்கழி மாதம் நடக்கும் 7ம் நாள் திருவிழா அன்று சிவபெருமான் வெள்ளிக் கயிலாய வாகனத்தில் திருவீதியுலா வருகிறார்.
# கைலாச வாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்
# ஆறன்முளா பார்த்தசாரதி கோயில்

**ஆறன்முளா பார்த்தசாரதி கோயில்**, **திருவாறன்விளை** அல்லது **ஆறன்முளா** (ஆரன்முளா) என்பது 108 வைணவத் திருத்தலங்களில் ஒன்றாகும். நம்மாழ்வாரால் பாடல் பெற்ற இத்தலம் கேரள மாநிலம் பத்தனம்திட்டா மாவட்டத்தில் அமைந்துள்ளது.
# ஆறன்முளா பார்த்தசாரதி கோயில்

## தல வரலாறு

அர்ஜுனன் ஆறு மூங்கில் துண்டுகளாலான மிதவையில் இறைவன் சிலையைக் கொண்டு வந்ததினால் இத்தலம் திருவாறன்விளை (ஆறு மூங்கில் துண்டுகள்) என்று அழைக்கப்படுகிறது. பிரம்மன், வாமன அவதாரத்தில் பெருமாளை தரிசிக்க வேண்டுமென இத்தலத்தில் தவமிருந்து அது போன்றே எம்பெருமான் காட்சி கொடுத்தார் என ஒரு வரலாறும் உண்டு. பாண்டவர்கள் கேரள தேசத்தில் மறைந்து வாழும்போது மகாபாரத யுத்தத்தில் நிராயுத பாணியான கர்ணனைக் கொன்றதால் ஏற்பட்ட பாவத்தைப் போக்க அர்ஜுனனால் இத்தலம் புதுப்பிக்கப்பட்டது.
# ஆறன்முளா பார்த்தசாரதி கோயில்

## இறைவன், இறைவி

இத்தலத்தின் இறைவன் கிழக்கு நோக்கி நின்ற திருக்கோலத்தில் திருக்குறளப்பன் என்ற பெயருடன் விளங்குகிறார். இறைவியின் பெயர் பத்தமாஸனித்தாயார் என்பதாகும். இத்தலத்தின் தீர்த்தம் வேதவியாச தீர்த்தம், பம்பா தீர்த்தம் ஆகியன. விமானம் வாமன விமானம் என்ற வகையைச் சேர்ந்தது
# ஆறன்முளா பார்த்தசாரதி கோயில்

## சிறப்புகள்

இங்கு உள்ள வன்னி மரத்திலிருந்து உதிரும் வன்னி மரக்காய்களை இத்தலத்தின் கொடிக்கம்பத்தின் முன்பு குவித்து வைத்து விற்கிறார்கள். இவைகள் அர்ஜு னன் ஆயுதங்களை மறைத்து வைத்த வன்னி மரத்திலிருந்து வந்ததால் குழந்தைகள் நோய்வாய்ப்பட்ட காலத்தில் இந்த வன்னிமரத்துக் காய்களை தலையைச் சுற்றி எறிந்தால் அர்ஜுனன் அம்பினால் எதிரிகளின் அம்பு சிதைவது போல், நோய் சிதையும் என்பது இங்குள்ள மக்களின் நம்பிக்கை. குருவாயூரில் துலாபாரம் கொடுத்தல் போல் இங்கும் துலாபாரம் கொடுக்கும் முறை நடைமுறை உள்ளது. இங்கு துலாபாரமாக வன்னிமரத்துக் காய்களை கொடுப்பது பழக்கமாக உள்ளது. கேரளாவின் புகழ்பெற்ற பம்பா என்றழைக்கப்படும் பம்பை நதி இத்தலத்தின் வடக்கு வாசலைத் தொட்டுக்கொண்டுதான் செல்கிறது. இந்த தலத்தில்தான் ஸ்ரீசபரிமலை ஐயப்ப சுவாமியின் அணிகலன்கள் பத்திரமாக வைக்கப்பட்டு மகர ஜோதியின் போது ஊர்வலமாக சபரிமலைக்கு பக்தர்கள் புடைசூழ மேளதாளத்துடன் எடுத்துச் செல்லப்படுகிறது. நம்மாழ்வாரால் மட்டும் 11 பாசுரங்களால் இத்தலம் பாடல் பெற்றுள்ளது.
# ஆனந்த தாண்டவம்

**ஆனந்த தாண்டவம்** என்பது சிவபெருமான் ஆடும் தாண்டவங்களில் ஒன்றாகவும். ஐம்பெரும் தாண்டவம், சப்த தாண்டவம், நவ தாண்டவம் மற்றும் பன்னிரு தாண்டவம் என்ற தாண்டவகைகளுள் முதன்மையானதாக இத்தாண்டவம் போற்றப்படுகிறது. இத்தாண்டவத்தினை காலை தொடங்கும் அதிகாலப் பொழுதினைக் குறிக்கும் அல்லியம் என்றும் குறிப்பிடப்படுகிறது.
# ஆனந்த தாண்டவம்

## சொல்லிலக்கணம்

அல் என்றால் இருள் என்று பொருளாகும். இருள் விலகும் நேரத்தினை அல்லியம் என்று கூறுகின்றனர்.
# ஆனந்த தாண்டவம்

## தாண்டவக் காரணம்

சிவபெருமானின் ஆனந்த தாண்டவத்தினைக் காண சிதம்பரம் தலத்தில் பதஞ்சலி முனிவரும், வியாக்ரபாதரும் தவமிருந்தனர். அவர்களின் தவத்தில் மகிழ்ந்த சிவபெருமான் ஆனந்த தாண்டவம் ஆட இசைந்தார். புலித்தோல் உடுத்தி, உடுக்கை, அனல், மான், மழு, நாகாபரணம் அணிந்து, வலக்கையால் டமருகத்தை அடித்தும், இடக்கையில் அக்னி ஏந்தியும், ஒருகையால் அபயம் அளித்தும், மறுகையால் பாதத்தைக் காட்டியும் நடனமாடினார்.
# ஆனந்த தாண்டவம்

## நடராஜர்

படைத்தல், காத்தல், அழித்தல், மறைத்தல், அருளல் என்ற ஐந்தொழில்களை இயற்றும் தாண்டவமாகவும், பிரபஞ்ச இயக்க நடனமாகவும் போற்றப்படுகிறது. இந்நடனத்தினை சிதம்பரத்தில் சிவபெருமான் ஆடினார். ஆனந்த தாண்டவம் ஆடும் சிவபெருமானின் கோலம் நடராஜர் என்று அறியப்பெறுகிறது.
# ஆனந்த தாண்டவம்

## காண்க

- சப்த சிவதாண்டவங்கள்
# திருத்தண்கா

**திருத்தண்கா விளக்கொளி பெருமாள் கோயில்** அல்லது **தூப்புல்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் காஞ்சிபுரத்தில் அட்டபுயக்கரம் கோவிலிலிருந்து மேற்கில் சுமார் அரை மைல் தொலைவில் உள்ளது. ஆச்சாரியர் " வேதாந்த தேசிகன்" அவதாரம் செய்த திருத்தலம்.
# திருத்தண்கா

## பெயர்க்காரணம்

தண் என்றால் குளிர்ச்சி. கா என்றால் சோலை. குளிர்ச்சி பொருந்திய சோலையைத் தெரிவு செய்து பிரம்மன் வேள்விச்சாலை அமைத்த இடமாதலால் திருத்தண்கா என்றாயிற்று.
# திருத்தண்கா

## தல வரலாறு

இத்தலத்தைப் பற்றி பிரம்மாண்ட புராணத்தில் விரித்துரைக்கப்பட்டுள்ளது. ஒரு சமயம் பிரம்மன் செய்யும் யாகத்தை நிலைநிறுத்த திருமால் உதவி புரிந்தபோது யாகத்தைத் தடுக்க எண்ணிய கலைமகள் பிரம்மனின் யாகத்தை தொடரவிடாமல் அதனைத் தகர்க்க எத்தனையோ முயற்சிகள் செய்தும், அத்தனையும் பயனின்றிப் போகவே இனிமேல் என்ன செய்யலாம் என்று தீவிரமாகச் சிந்தித்து இந்த உலகத்தையே இருட்டில் மூழ்கடிக்க எண்ணினாள். உடனே சூரிய, சந்திரர்களின் ஒளியை இழக்கச் செய்து பூவுலகை இருளில் ஆழ்த்தினாள். திடீர் இருட்டிற்கான காரணத்தை தமது ஞானத்தால் உணர்ந்த பிரம்மன், உதவி வேண்டி மகாவிஷ்ணுவைத் துதித்தார். உடனே மஹாவிஷ்ணு (அன்றையதினமான சித்திரை மாதம் சுவாதி நட்சத்திரத்தன்று) ஜோதி மயமாய்த் தோன்றி பிரம்மனின் யாகத்தை
தொடர்வதற்கு ஒளி கொடுத்து சூரிய சந்திரர்களின் ஒளியை மறைத்த தடையை நீக்கி உலகத்தை மீண்டும் வெளிச்சமாக்கினார். தன் சக்தி
முழுவதையும் பிரயோகித்து அக்கினி வடிவில் மாய நலன் என்ற ஒரு கொடிய அரக்கனைப் படைத்தாள் சரஸ்வதி. அக்கினி வடிவில் யாகத்தை அழிக்க வந்த அசுரனை பெருமாள் தனது கையில் தீபம் போல் ஏந்தி யாகசாலைக்கு மேலும் வெளிச்சம் நல்கினார். இவ்வாறு அக்கினியைக் கையில் தீபம் போல் ஏந்தி நின்றதால் விளக்கொளிப் பெருமாள் (தீபப்பிரகாசர்) என அழைக்கப்படுகிறார்.
# திருத்தண்கா

## இறைவன், இறைவி

இத்தலத்தின் இறைவன் மேற்கு நோக்கி நின்ற திருக்கோலத்தில் தீபப்பிரகாசர், விளக்கொளிப் பெருமாள், திவ்யப் பிரகாசர், என்னும்
பெயர்களைக் கொண்டு விளங்குகிறார். இறைவி பெயர் மரகதவல்லி. இத்தலத் தீர்த்தம் சரஸ்வதி தீர்த்தம். விமானம் ஸ்ரீகர விமானம் எனும் அமைப்பைச் சேர்ந்தது. மேலும் இலக்குமி, ஆண்டாள், வேதாந்த தேசிகர் மற்றும் ஆழ்வார் சிலைகளும் இங்கு நிர்மாணிக்கப்பட்டுள்ளன. ஹயக்கிரீவருக்கு தனிக் கோயில் உண்டு.
# திருத்தண்கா

## மங்களாசாசனம்

திருமங்கையாழ்வாரால் மட்டும் 2 பாக்களால் பாடல்பெற்ற தலமாகும்:
<poem>முளைக்கதிரைக் குறுங்குடியுள் முகிலை மூவா
மூவுலகும் கடந்தப்பால் முதலாய் நின்ற
அளப்பரிய ஆரமுதை அரங்கம் மேய
அந்தணனை அந்தணர்தம் சிந்தையானை
**விளக்கொளியை மரகதத்தைத் திருத்தண்காவில்**
வெஃகாவில் திருமாலைப் பாடக் கேட்டு
வளர்த்தனால் பயன்பெற்றேன் வருக என்று
மடக்கிளியைக் கைகூப்பி வணங்கினாளே!
- திருநெடுந்தாண்டகம் 14
</poem>
# முகிலறை

**முகிலறை** (*Wilson cloud chamber*) என்பது மின்னூட்டமுடைய துகள்களில் நீராவி எளிதில் படிகிறது எனும் உண்மையை அடிப்படையாகக் கொண்டு செயல்படும் கருவி. அயனியாக்கும் கதிர்கள் தான் செல்லும் பாதையிலுள்ள வளியினை அயனியாக்கும் பண்புடையன. கதிர்களின் பாதையைக் காணவும் படம் எடுக்கவும் இக்கருவி பயன்படுகிறது. அயனிகளைத் தனியாகக் காண முடியாது, எனினும் நீர் திவலையின் அடுக்கு ஒரு கோடு போல், அயனியின் பாதையைக் காட்டும். மீ தெவிட்டிய ஆவியில் இது நிகழும்.  
சார்ல்ஸ் தாம்சன் ரீசு வில்சன் என்னும் இசுக்கொட்லாந்தைச் சேர்ந்த இயற்பியலாளர் இதனை முதன் முதலில் வடிவமைத்ததால் இது **வில்சன் முகிலறை** எனப்படுகிறது. இக்கண்டுபிடிப்புக்காக வில்சனுக்கு 1927 ஆம் ஆண்டிற்கான இயற்பியலுக்கான நோபல் பரிசு கிடைத்தது.  
1920கள் முதல் 1950கள் வரை குமிழறைகள் கண்டுபிடிக்கப்படும் வரை துகள் இயற்பியலில் முகிலறைகள் பெரிதும் பயன்படுத்தப்பட்டு வந்தன. குறிப்பாக, 1932 இல் பொசித்திரன், 1936 இல் மியூயான், 1947 இல் கேயான் போன்றவை முகிலறைகளைப் பயன்படுத்தியே கண்டுபிடிக்கப்பட்டன.
# பிருஷ்டஸ்வஸ்திகம்

**பிருஷ்டஸ்வஸ்திகம் ** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது பதினாராவது கரணமாகும்.  
முன்போலக் கைகளையும் கால்களையும்,ஸ்வஸ்திகமாக அமைத்துத் திருப்பி,முகத்தை மட்டும் சபைக்குக் குறுக்காக வைத்து நிற்பது பிருஷ்டஸ்வஸ்திகமாகும்
# பிருஷ்டஸ்வஸ்திகம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# திக்ஸ்வஸ்திகம்

**திக்ஸ்வஸ்திகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது பதினேழாவது கரணமாகும்.  
பிருஷ்டஸ்வஸ்திகமாக நின்று பக்கங்களிலும் முன்பும் அசைந்து நடக்கின் அது திக்ஸ்வஸ்திகமாகும்
# திக்ஸ்வஸ்திகம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்
- பரதநாட்டியம்
- கரணங்கள்
- பரத முனிவர்
# அலாதகம்

**அலாதகம்** அல்லது **அலாதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது பதினெட்டாவது கரணமாகும்.  
அலாதபாதமாக நின்று,வலது கையை, அதன் மேல் வைத்து
முழந்தாளைத் தூக்கி நின்று ஆடுவது அலாதகமாகும்
# அலாதகம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# கடீசமம்

**கடீசமம்** அல்லது **கடீஸமம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது பத்தொன்பதாவது கரணமாகும்.  
ஸ்வஸ்திக நிலையிலிருந்து பிரிந்த பாதத்துடன் கைகளை உந்திக்கு நேராக இடுப்பில் வைத்து, பக்கநோக்காகச் சாய்ந்து நின்று ஆடுவது கடீஸமமாகும்
# கடீசமம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# திருவேளுக்கை அழகிய சிங்க பெருமாள் கோயில்

**திருவேளுக்கை** - ஆழ்வார்களால் மங்களாசாசனம் செய்யப்பெற்ற (பாடப்பட்ட) 108 வைணவத் திருத்தலங்களில் ஒன்றாகும். பேயாழ்வாரால் பாடல் பெற்ற இத்தலம் தமிழகத்தில் காஞ்சிபுரத்தில் திருத்தண்கா விளக்கொளி பெருமாள் கோவிலுக்குத் தெற்கில் அட்டபுயக்கரம் கோவிலுக்கு அரை கிலோமீட்டர் தொலைவில் உள்ளது.
# திருவேளுக்கை அழகிய சிங்க பெருமாள் கோயில்

## பெயர்க்காரணம்

வேள் என்ற சொல்லுக்கு ஆசை என்று பொருள். திருமாலின் அவதாரங்களில் ஓருவரான நரசிம்மர் இவ்விடத்தில் ஆசையுடன் இருக்க எண்ணியதால் வேளிருக்கை என்றாகி காலப் போக்கில் வேளுக்கை ஆகிவிட்டது. காமாட்சிகா நரசிம்ம சன்னதி என்றும் இதற்கொரு பெயருண்டு.
# திருவேளுக்கை அழகிய சிங்க பெருமாள் கோயில்

## தல வரலாறு

திருமால் நரசிம்ம அவதாரம் எடுத்தபோது அஸ்திசைலம் என்னும் குகையிலிருந்து புறப்பட்டு இரண்யனது மாளிகையின் தூணிலிருந்து
வெளிப்பட்டபோது வேறொரு நரசிம்ம வடிவங்கொண்டு தம்மைத் தாக்க வந்த அசுரர்களை விரட்டிக் கொண்டே செல்ல இவ்விடத்திற்கு வந்த சேர்ந்தார். இதனால் பயந்த அசுரக் கூட்டங்கள் கண்காணா இடத்திற்கு ஓடி ஒளிந்து கொண்டதால், இனி அசுரர்கள் வந்தாலும் அவர்களை எதிர்ப்பதற்கு இவ்விடமே பொருத்தமானது என்றெண்ணி, இவ்விடத்தின் எழிலில் பற்றுக் கொண்டு இங்கேயே இருக்க ஆசைப்பட்டார். இவ்விடத்திலேயே யோக நரசிம்மராகி அமர்ந்து விட்டார்.புராண வரலாற்றின்படி பிருகு மஹரிசிக்கு கனக விமானத்தின் கீழ் கிழக்கு நோக்கி நின்ற திருக்கோலத்தில் காட்சி கொடுத்ததாக நம்பிக்கை. தற்போது நரசிம்மனாக யோக முத்திரையுடன் மேற்கு நோக்கி அமர்ந்த திருக்கோலத்தில் காட்சி தருகிறார்.
# திருவேளுக்கை அழகிய சிங்க பெருமாள் கோயில்

## இறைவன், இறைவி

இத்தலத்தில் இறைவன் யோக முத்திரையுடன் மேற்கு நோக்கி அமர்ந்த திருக்கோலத்தில் அழகிய சிங்கர், நரசிம்மர், ஆள் அரி, முகுந்த நாயகன் என்னும் பெயர்கள் கொண்டு விளங்குகிறார். இறைவி வேளுக்கை வல்லி, அம்ருத வல்லி, தனிக் கோவில் நாச்சியார் என்ற பெயர்கொண்டு விளங்குகிறார். இத்தலத் தீர்த்தம் கனக சரஸ், ஹேம சரஸ் ஆகியன. விமானம் கனக விமானம் எனும் அமைப்பைச் சார்ந்தது.
# திருவேளுக்கை அழகிய சிங்க பெருமாள் கோயில்

## சிறப்புகள்

பேயாழ்வார் 3 பாசுரங்களிலும் திருமங்கையாழ்வாரும் இத்தலத்தைப் பாடியுள்ளனர்.
# ஆஷிப்தரேசிதம்

**ஆஷிப்தரேசிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது இருபதாவது கரணமாகும்.
# ஆஷிப்தரேசிதம்

## தாண்டவம் ஆடும் முறை

இடது கையை மடக்கி மார்ப்புக்கு நேராக வைத்து, வலது கையை ரேசித ஹஸ்தமாகத் தொங்கவி்ட்டு முழங்கால்களை மடக்கி நின்று ஆடுவது ஆஷிப்தரேசிதமாகும்.
# ஆஷிப்தரேசிதம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# வலைவாசல்:வரலாறு/தொடர்புடைய வலைவாசல்கள்

**தொடர்புடைய வலைவாசல்கள்**
---  
<div id:"தொடர்புடைய வலைவாசல்கள்"></div>
| தமிழ்நாடு
rect 0 0 1000 750 தமிழ்நாடு
desc </imagemap></div> | தமிழ்
rect 0 0 1000 750 தமிழ்
desc </imagemap></div> | இந்தியா
rect 0 0 1000 500 இந்தியா
desc </imagemap></div> | இலங்கை
rect 0 0 1000 500 இலங்கை
desc </imagemap></div> | தமிழீழம்
rect 0 0 1000 500 தமிழீழம்
desc </imagemap></div> |  |
| --- | --- | --- | --- | --- | --- |
| **தமிழ்நாடு** | **தமிழ்** | **இந்தியா** | **இலங்கை** | **தமிழீழம்** | }<noinclude></noinclude> |
# வலைவாசல்:வரலாறு/பிற விக்கிமீடிய திட்டங்கள்

**பிற விக்கிமீடிய திட்டங்கள்**
---  
| &nbsp;விக்கிமேற்கோள்களில்'''&nbsp; | ** &nbsp;விக்கிநூல்களில்**&nbsp; | ** &nbsp;விக்கிமூலத்தில்**&nbsp; | ** &nbsp;விக்சனரியில்**&nbsp; | ** விக்கிப்பொதுவில்** |  |  |
| --- | --- | --- | --- | --- | --- | --- |
| செய்தி | மேற்கோள்கள் | நூல்கள் | மூல ஆவணங்கள் | அகரமுதலி | ஊடகம் |  |
| <></> | <></> | <></> | <></> | <></> | <></> | }<noinclude></noinclude> |
# லிடியா டேவிசு

**லிடியா டேவிஸ்** (*Lydia Davis*,பிறப்பு: 1947) தமது சிறு கதைகளின் மூலமாக புகழ்பெற்றிருக்கும் தற்கால அமெரிக்க எழுத்தாளர். டேவிஸ் சிறுகதைகளைத் தவிர புதினங்கள், கட்டுரைகள் மற்றும் பிரெஞ்சிலிருந்தும் பிற மொழிகளிலிருந்தும் மொழிமாற்றப் பட்ட நூல்கள் ஆகியவற்றையும் வெளியிட்டுள்ளார். பிரௌஸ்ட்டின் *இன் சர்ச் ஆஃப் லாஸ்ட் டைம்* மற்றும் பிளாபெர்ட்டின் *மேதம் போவரி* போன்ற பிரெஞ்சு இலக்கியக் காவியங்களுக்கு புதிய மொழிபெயர்ப்பும் ஆக்கியுள்ளார்.  
மே 22, 2013 அன்று லிடியா டேவிசுக்கு 2013ஆம் ஆண்டின் மான் புக்கர் பன்னாட்டுப் பரிசு அறிவிக்கப்பட்டுள்ளது.
# இசுடோக் சமன்பாடு

**இசுடோக் சமன்பாடு** (*Stokes' equation*) உருண்டையான ஒரு பொருள் ஒரு பாய்மத்தினூடே விழும் போது சுழி இயக்கம் இல்லாத நிலையில், அப்பொருளின் இயக்கத்திற்கு இருக்கும் தடையைக் கணிக்கிறது. இத்தடை இழுவை விசை அல்லது தடை விசை என அறியப்படுகிறது.  
சமன்பாடு:
:<math>F = 6 \pi\,\mu\,R\,v\,</math>  
இங்கு
:::η என்பது பாகுநிலைக் குணகம்,
:::R என்பது உருண்டையின் ஆரம்
:::V என்பது முடிவான சீரான திசைவேகம்,
:::F என்பது இயக்கத்திற்கு அமையும் தடையாகும்.
# பன்னாட்டு புக்கர் பரிசு

**பன்னாட்டு புக்கர் பரிசு** (*International Booker Prize*), முன்னதாக **மான் புக்கர் பன்னாட்டுப் பரிசு** (*Man Booker International Prize*) என்பது ஐக்கிய இராச்சியத்தில் பன்னாட்டளவில் வழங்கப்படும் :  
2016 ஆம் ஆண்டு முதல், ஆங்கிலத்தில் மொழிபெயர்க்கப்பட்டு [[ஐக்கிய இராச்சியம் அல்லது அயர்லாந்தில் வெளியிடப்பட்ட ஒரு புத்தகத்திற்கு ஆண்டுதோறும் இவ்விருது வழங்கப்பட்டு வருகிறது. இப்பரிசினை வென்ற நூலுக்கு £50,000 வழங்கப்படுகிறது. இது எழுத்தாளருக்கும், மொழிபெயர்ப்பாளரிற்கும் இடையே சமமாகப் பகிர்ந்து கொள்ளப்படுகிறது.  
சர் மைக்கேல் மோரிட்சு, அவரது மனைவி ஆரியட் எய்மன் ஆகியோரின் "கிரான்க்சுடார்ட்" என்ற தொண்டு நிறுவனம் புக்கர் பரிசுகளுக்கு 2019 சூன் 1 முதல் ஆதரவளித்து வருகிறது. இந்த நாளில் இருந்து இப்பரிசுகள் புக்கர் பரிசு, பன்னாட்டு புக்கர் பரிசு என்று அறியப்படுகிறது. புக்கர் பரிசு அறக்கட்டளைக்கும், பரிசுகளுக்கும் அவர்கள் அளித்த ஆதரவைப் பற்றி, மோரிட்சு பின்வருமாறு கருத்துரைத்தார்: "புத்தகத்தைப் படித்து நேரத்தைச் செலவிடாத ஒரு நாளை நம்மால் யாரும் நினைத்துப் பார்க்க முடியாது. புக்கர் பரிசுகள் என்பது சிறந்த புனைகதையிலிருந்து வரும் நுண்ணறிவு, கண்டுபிடிப்புகள், இன்பங்களைப் பற்றிய செய்திகளைப் பரப்புவதற்கான வழிகள்".
# பன்னாட்டு புக்கர் பரிசு

## வரலாறு

### 2016 இற்கு முன்னர்

| ஆண்டு | ஆசிரியர் | நாடு | மொழிபெயர்ப்பாளர் | மொழி |
| --- | --- | --- | --- | --- |
| 2005 | இசுமைல் காதர் | அல்பேனியா | - | அல்பேனியம் |
| 2007 | சினுவா அச்சிபே | நைஜீரியா | - | ஆங்கிலம் |
| 2009 | ஆலிசு மன்ரோ | கனடா | - | ஆங்கிலம் |
| 2011 | பிலிப் ரொத் | ஐக்கிய அமெரிக்கா | - | ஆங்கிலம் |
| 2013 | லிடியா டேவிசு | ஐக்கிய அமெரிக்கா | - | ஆங்கிலம் |
| 2015 | லாசுலோ கிராசுனகோர்க்காய் | அங்கேரி | சியார்ச் சர்ட்டெசு, ஒட்டிலி முல்செத் | அங்கேரியம் |
# பன்னாட்டு புக்கர் பரிசு

## வரலாறு

### 2016 முதல்

| ஆண்டு | ஆசிரியர் | நாடு | மொழிபெயர்ப்பாளர் | நாடு | படைப்பு | மொழி |
| --- | --- | --- | --- | --- | --- | --- |
| 2016 | கான் காங் | தென் கொரியா | தெபோரா சிமித் | ஐக்கிய இராச்சியம் | *The Vegetarian*
*(채식주의자)*
சைவம் | கொரியம் |
| 2017 | டேவிட் கிராஸ்மன் | இஸ்ரேல் | யெசிக்கா கோகென் | இசுரேல்/ஐக்கிய இராச்சியம்/அமெரிக்கா | *A Horse Walks Into a Bar*
*(סוס אחד נכנס לבר)*
ஒரு குதிரை மதுக்கடைக்குள் நுழைகிறது | எபிரேயம் |
| 2018 | ஓல்கா தோக்கர்சுக்கு | போலந்து | செனிபர் குரொப்ட் | ஐக்கிய அமெரிக்கா | *Flights*
(*Bieguni*)
துருவங்கள் | போலியம் |
| 2019 | ஜோஹா அல்-ஹார்தி | ஓமான் | மாரிலின் பூத் | ஐக்கிய அமெரிக்கா | *Celestial Bodies*
(*سـيّـدات الـقـمـر، روايـة*)
நிலாவின் பெண்கள், ஒரு புதினம் | அரபு |
| 2020 | மரீக்கி லூக்கசு ரிச்னவெல்டு | நெதர்லாந்து | மிசேல் அட்சிசன் | ஐக்கிய இராச்சியம் | *The Discomfort of Evening*
(*De avond is ongemak*)
மாலை நேரம் சிரமமாக உள்ளது | இடச்சு |
| 2021 | தாவீது தியொப் | பிரான்சு | அன்னா மொசுக்கோவாக்கிசு | ஐக்கிய அமெரிக்கா | *At Night All Blood Is Black*
(*Frère d'âme*)
ஆன்மாவின் சகோதரர் | பிரெஞ்சு |
| 2022 | கீதாஞ்சலி சிறீ | இந்தியா | டெய்சி ராக்வெல் | ஐக்கிய அமெரிக்கா | *Tomb of Sand*
(*रेत समाधि*)
மணல் கல்லறை | இந்தி |
# கத்ரி கோபால்நாத்

**கத்ரி கோபால்நாத்** (, டிசம்பர் 11, 1949 - அக்டோபர் 11, 2019) தென்னிந்தியாவைச் சேர்ந்த சாக்சபோன் இசைக் கலைஞர் ஆவார்.
# கத்ரி கோபால்நாத்

## பிறப்பும், இசைப் பயிற்சியும்

கத்ரி கோபால்நாத் 1949 ஆம் ஆண்டு மங்களூர் நகரத்தில் பிறந்தவர். பெற்றோர்: தனியப்பா, கங்கம்மா. கோபால்நாத்தின் தந்தை ஒரு நாதசுவரக் கலைஞர். ஒருமுறை மைசூர் அரண்மனையில் இசைக்குழு ஒன்று சாக்சபோனை வாசித்தபோது, கோபால்நாத் அந்த இசையால் ஈர்க்கப்பட்டார். மேலைநாட்டு காற்றுக் கருவியான சாக்சபோனைக் கற்றுத் தேர்ந்து ஒரு சிறந்த கலைஞனாக வேண்டும் என ஆசை கொண்டார். மங்களூரின் கலாநிகேதனாவைச் சேர்ந்த கோபாலகிருஷ்ண ஐயரிடமிருந்து சாக்சபோன் வாசிப்பதைக் கற்றார் கோபால்நாத். பிறகு சென்னையில் பிரபல மிருதங்க இசைக் கலைஞர் டி. வி. கோபாலகிருஷ்ணனிடம் இசைப்பயிற்சி பெற்றார்.
# கத்ரி கோபால்நாத்

## இசை வாழ்க்கை

கோபால்நாத் தனது முதலாவது இசை நிகழ்ச்சியை செம்பை நினைவு அறக்கட்டளையில் நிகழ்த்தினார். அதன்பிறகு 1980 ஆம் ஆண்டு நடந்த ‘பாம்பே ஜாஸ் இசைவிழா’ இவரின் இசை வாழ்க்கையில் ஒரு திருப்புமுனையாக அமைந்தது. கலிபோர்னியாவிலிருந்து வந்திருந்த ஜான் ஹன்டி எனும் ஜாஸ் இசைக் கலைஞர், கோபால்நாத்தின் இசையால் ஈர்க்கப்பட்டு இருவரும் இணைந்து இசை வழங்க விரும்பினார். ஜாஸ்சும் கருநாடக இசையும் கலந்த இசைக்கோர்வை, இசை நேயர்களை பெரிதும் கவர்ந்தது.  
பராகுவேயில் நடந்த ‘ஜாஸ் இசைவிழா’, செருமனியில் நடந்த ‘பெர்லின் ஜாஸ் இசைவிழா’, மெக்சிகோவில் நடந்த அனைத்துலக செர்வான்டினோ இசைவிழா (International Cervantino Festival), பிரான்சின் பாரிசில் நடந்த ‘இசையரங்க இசைவிழா’ என நிகழ்ச்சிகளில் பங்குகொண்டார்.  
தமிழ்த் திரைப்பட இயக்குநர் கே. பாலச்சந்தரின் முயற்சியால் ‘டூயட்’ எனும் தமிழ்த் திரைப்படத்தில் கோபால்நாத், ஏ. ஆர். ரகுமானுடன் இணைந்து பணியாற்றினார். அனைத்துப் பாடல்களிலும் சாக்சபோன் இசை பயன்படுத்தப்பட்டது; அப்பாடல்களில் பெரும்பாலும் 'கல்யாண வசந்தம்' எனும் இராகம் பயன்படுத்தப்பட்டது. செவ்வி ஒன்றில் கத்ரி கோபால்நாத் பகிர்ந்தது: "ரகுமானுக்கு சுமார் 30 இராகங்களை வாசித்துக் காட்டினேன். அவருக்கு திருப்தி ஏற்படவில்லை. கடைசியாக கல்யாண வசந்தம் வாசித்ததும் 'இதுதான்' என ரகுமான் மகிழ்ந்தார். இந்தப் படத்துக்குப் பிறகு எனக்குக் கிடைத்த வரவேற்பு என்னைப் பெருமகிழ்ச்சியில் ஆழ்த்தியது."
# கத்ரி கோபால்நாத்

## இசைத் தொகுப்புகள்

- அமெரிக்காவைச் சேர்ந்த சாக்சபோன் கலைஞரும் இசையமைப்பாளருமான ருத்ரேசு மகந்தப்பா என்பவருடன் 2005ஆம் ஆண்டு முதற்கொண்டு இணைந்து பணியாற்றினார் கோபால்நாத். இதன் பலனாக 'கின்ஸ்மென்' (Kinsmen) எனும் இசைத் தொகுப்பு வெளியானது.
- ஜாஸ் புல்லாங்குழல் இசைக் கலைஞரான ஜேம்சு நியூட்டன் என்பவருடன் இணைந்து 'சதர்ன் பிரதர்ஸ்' (Southern Brothers) எனும் இசைத் தொகுப்பினை கோபால்நாத் வெளியிட்டார்.
- 'ஈஸ்ட்-வெஸ்ட்' (East-West) எனும் ஒலி-ஒளி வழங்குதலையும் வெளியிட்டுள்ளார். இந்திய-மேற்கத்திய இசைக் கலப்பினை இத்தொகுப்பில் இவர் செய்துள்ளார். இந்தியாவின் தியாகராஜர், செருமனியின் பேத்தோவன் போன்றோரின் இசையை உள்ளடக்கிய இந்த இசைத் தொகுப்பு தயாராக 6 மாதங்களானது.
# கத்ரி கோபால்நாத்

## சிறப்புகள்

- லண்டன் பிபிசி நடத்தும் ‘உல்லாசவீதி’ (BBC Promenade) எனும் இசைவிழாவில் 1994ஆம் ஆண்டு தனது இசையை வழங்கினார். பிபிசி நடத்தும் இசைவிழாவிற்கு அழைக்கப்பட்ட முதல் கருநாடக இசைக் கலைஞர் எனும் பெருமை இவருக்குக் கிடைத்தது. லண்டன் ராயல் ஆல்பர்ட் ஹாலில் நடந்த இவரின் நிகழ்ச்சிக்கு ஐக்கிய இராச்சியத்திலுள்ள ‘ஆசியன் மியூசிக் சர்க்கியூட்’ எனும் அமைப்பு புரவலராக இருந்தது.
- பிரபல கருநாடக இசைப் பாடகர் செம்மங்குடி சீனிவாச ஐயர், கத்ரி கோபால்நாத்தை ‘மெய்யான கருநாடக இசை மேதை’ என பாராட்டியிருந்தார்.
# கத்ரி கோபால்நாத்

## பெற்ற விருதுகளும் பட்டங்களும்

- கம்பன் புகழ் விருது 2018, வழங்கியது: அகில இலங்கைக் கம்பன் கழகம்
- கர்நாடக கலாஸ்ரீ, 1996
- கர்நாடக ராஜ்யோட்சவா விருது, 1998
- பத்மசிறீ, 2004 ; வழங்கியது: இந்திய அரசாங்கம்
- மதிப்புறு முனைவர் பட்டம், 2004 ; வழங்கியது: பெங்களூர் பல்கலைக்கழகம்
- கலைமாமணி, வழங்கியது: தமிழ்நாடு அரசு
- சாக்சபோன் சக்ரவர்த்தி
- சாக்சபோன் சாம்ராட்
- கானகலா ஸ்ரீ
- நாதபாசன பிரம்மா
- சுனதா பிரகாசிகா
- நாத கலாரத்னா
- நாத கலாநிதி
- சங்கீத வாத்திய ரத்னா
- மேதகைமை விருது (Vocational Excellency Award), வழங்கியது: மெட்ராசு ரோட்டரி கழகம்
- ஆசுதான வித்வான், வழங்கியது: ஸ்ரீ காஞ்சி காமகோடி பீடம்
- ஆசுதான வித்வான், வழங்கியது: ஸ்ரீ சிருங்கேரி சாரதா பீடம்
- ஆசுதான வித்வான், வழங்கியது: ஸ்ரீ அஹோபில மடம்
- ஆசுதான வித்வான், வழங்கியது: ஸ்ரீ பிள்ளயபட்டி கோவில்
- சங்கீத கலாசிகாமணி விருது, 2013, வழங்கியது: தி இந்தியன் ஃபைன் ஆர்ட்ஸ் சொசைட்டி
# திருக்கள்வனூர் கள்வப்பெருமாள் கோயில்

**திருக்கள்வனூர்** என்பது 108 வைணவத் திருத்தலங்களில் 55 வது திவ்ய தேசம். திருமங்கையாழ்வாரால் பாடல் பெற்ற இத்தலம் தமிழகத்தில் காஞ்சிபுரத்தில் காமாட்சியம்மன் கருவறைக்கு முன் ஒரு மூலையில் உள்ளது சைவக்கோவில்களுக்குள் பாடல்பெற்ற திருமால் கோவில் இருப்பது இக்கோவிலிலும் காஞ்சிபுரத்திலுள்ள ஏகாம்பரேஸ்வரர் கோவிலுக்குள்ளும் மட்டுமே ஆகும். இத்தலத்தில் கிழக்கு நோக்கி நான்கு தோள்களுடன் இறைவன் ஆதிவராகப் பெருமாள், இறைவி அஞ்சிலை வல்லி நாச்சியார் ஆவார். இத்தலத் தீர்த்தம் நித்ய புஷ்கரணி. விமானம் வாமன விமானம் எனும் அமைப்பினைச் சேர்ந்தது. 108 வைணவத் திருத்தலங்களில் மிகச் சிறிய வடிவிலான இறைவனாக விளங்குவது இங்கு மட்டும்தான். இத்தலம் திருமங்கையாழ்வாரால் மட்டும் பாடல் பெற்றுள்ளது. தனியாக கோவில் உற்சவர் போன்றவர்கள் இல்லாததனால் உற்சவங்களும், விழாக்களும் இல்லை. தினசரி பூஜையும் காமாட்சியம்மன் கோவில் அர்ச்சகர்களாலேயே செய்யப்படுகிறது.
# திருக்கள்வனூர் கள்வப்பெருமாள் கோயில்

## அரூப லட்சுமி

இத்திருத்தலத்தில் அரூப ரூபத்தில் இருக்கும் ஒரு லட்சுமியை வணங்கினால் அழகின் மீது உள்ள மோகம் குறையும் என்பது நம்பிக்கை.
# திருக்கள்வனூர் கள்வப்பெருமாள் கோயில்

## மங்களாசாசனம்

திருமங்கையாழ்வாரால் ஒரு பாடலில் மட்டும் பாடல் பெற்றது.  
<poem>
நீரகத்தாய் நெடுவரையினுச்சி மேலாய்
நிலாத்திங்கள் துண்டத்தாய் நிறைந்த கச்சி
ஊரகத்தாய் ஒண்துரை நீர் வெஃகாவுள்ளாய்
உள்ளுவா ருள்ளத்தாய் உலகமேத்தும்
காரகத்தாய் கார்வானத்துள்ளாய் **கள்வா**
காமருபூங் காவிரியின் தென்பால் மன்னு
பேரகத்தாய் பேராதென் நெஞ்சினுள்ளாய்
பெருமானுன் திருவடியே பேணினேனே
- திருநெடுந்தாண்டகம்
</poem>
# திரு நிலாத்திங்கள் துண்டம்

**திரு நிலாத்திங்கள் துண்டம்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் தமிழகத்தில் காஞ்சிபுரத்தில் ஏகாம்பரேஸ்வரர் கோவிலுக்குள் உள்ளது சைவக்கோவில்களுக்குள் பாடல்பெற்ற திருமால் கோவில் இருப்பது இக்கோவிலிலும் காஞ்சி காமாட்சி அம்மன் கோவிலிலும் (திருக்கள்வனூர்)ஆகும். இத்தலத்தில் பார்வதியின் வேண்டுகோளின் படி பெருமாள் குளிர்ந்த கிரணங்களை வழங்கிக் கொண்டே இவ்விடத்தில் எழுந்தருளியிருப்பதாக நம்பிக்கையாகும். மேற்கு நோக்கி நின்ற திருக்கோலத்தில் நிலாத்திங்கள் துண்டத்தான். சந்திரசூடப் பெருமாள் எனற பெயர்களால் அழைக்கப்படுகிறார். இறைவிக்கு நேரொருவர் இல்லா வல்லியென்றும், நிலாத்திங்கள் துண்டத்தாயார் என்றும் பெயர். இத்தலத் தீர்த்தம் சந்திர புஷ்கரணி விமானம் புருஷ ஷீக்த விமானம் (ஒரு வகை விமானம்) என்ற வகையைச் சேர்ந்தது. காஞ்சியில் உள்ள ஏகாம்பரேசுவரர் கோவிலுக்குள் அமைந்துள்ள இந்த தலத்தில் சிவன் கோவில் குருக்களே பூஜை செய்து தீர்த்தம் கொடுக்கின்றார். தமிழ்நாட்டிலுள்ள வைணவத் திருத்தலங்களில் சிவனடியார்களால் பூஜை செய்யப்படும் பெருமாள் இவர் ஒருவர் தான்.
# திரு நிலாத்திங்கள் துண்டம்

## மங்களாசாசனம்

திருமங்கையாழ்வாரால் ஒரு பாடலில் மட்டும் பாடல் பெற்றது.  
<poem>
நீரகத்தாய் நெடுவரையினுச்சி மேலாய்
**நிலாத்திங்கள் துண்டத்தாய்** நிறைந்த கச்சி
ஊரகத்தாய் ஒண்துரை நீர் வெஃகாவுள்ளாய்
உள்ளுவா ருள்ளத்தாய் உலகமேத்தும்
காரகத்தாய் கார்வானத்துள்ளாய் கள்வா
காமருபூங் காவிரியின் தென்பால் மன்னு
பேரகத்தாய் பேராதென் நெஞ்சினுள்ளாய்
பெருமானுன் திருவடியே பேணினேனே
- திருநெடுந்தாண்டகம்
</poem>
# சினட்ரா (மென்பொருள்)

**சினட்ரா** ஒரு நுன்னிய திறந்த மூல இணைய மென்பொருள் கட்டமைப்பு, ரூபி மொழியில் எழுதப்பட்டுள்ளது. 2007ஆம் அண்டு அறிமுகமானது.
# சினட்ரா (மென்பொருள்)

## எடுத்துக்காட்டு

<source lang="ruby">
1. !/usr/bin/env ruby
require 'sinatra'  
get '/' do
redirect to('/hello/World')
end  
get '/hello/:name' do
"Hello #{params[:name]}!"
end
</source>
# சினட்ரா (மென்பொருள்)

## பயனபடுத்தும் நிறுவனங்கள்

- ஆப்பிள்,
- பிபிசி,
- பிரித்தானியப் பேரரசு,
- லிங்டின்,
- இன்ஞின் யார்ட்,
- இரோகு
- கிட்அப்
# சினட்ரா (மென்பொருள்)

## புற இணைய இணைப்புகள்

- http://www.sinatrarb.com/about.html
# உத்தவ கீதை

**உத்தவகீதை** பதினெண் புராணங்களில் ஸ்ரீமத் பாகவத புராணத்தில் பதினோராவது ஸ்கந்தமாக அமைந்துள்ளது. இந்தப் பதினோராவது ஸ்கந்தத்தில் ஸ்ரீகிருஷ்ண பக்தரும், அமைச்சரும், சிற்றப்பா மகனுமாகிய உத்தவருக்கு, பகவான் ஸ்ரீகிருஷ்ணர் அருளிய உபதேசம்தான் உத்தவ கீதை என அறியக்படுகிறது. உத்தவ கீதை, 1367 சுலோகங்களுடன், முப்பத்தி ஒன்று அத்தியாயங்களைக் கொண்டுள்ளது. ஏழாவது அத்தியாயம், சுலோகம் 19 முதல் ஸ்ரீகிருஷ்ணர் உத்தவருக்கு அருளிய உபதேசம் தொடங்குகிறது. உத்தவ கீதை மூலம், ஸ்ரீகிருஷ்ணர் 125 ஆண்டுகள் வரை வாழ்ந்தார் என அத்தியாயம் ஆறு, சுலோகம் 25 மூலம் தெரியவருகிறது.